Diari Oficial de la Generalitat Valenciana


Sumari del DOGV 4221, del 04-04-2002 (2002/2587)

Notificació a la senyora Teresa Gilabert González.
--------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2587


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Teresa Gilabert González. [2002/Q2587]
  
Per ser desconegut el domicilio actual de la senyora Teresa Gilabert González, d'acord amb l'article 59.4 de la Llei 4/1999, de Règim Jurídic de les Administracions Públiques i del Procediment Administratiu Comú, es procedeix a la notificació de la Resolució de 10 de gener de 2002, del conseller d'Obres Públiques, Urbanisme i Transports, en relació amb l'expedient de sol·licitud de declaració d'interés comunitari per a la instal·lació d'una àrea de servei en sòl no urbanitzable de Puig.
  
El conseller d'Obres Públiques, Urbanisme i Transports, amb data 10 de gener de 2002, va adoptar la resolució que a continuació es transcriu:
  
«Vist l'expedient promogut per la senyora Teresa Gilabert González, amb domicili a efectes de notificació al carrer de Conca, 41, 1, del municipi de València, pel qual sol·licita la declaració d'interés comunitari per a la instal·lació d'una àrea de servei en la partida de Cebolleta, polígon 162, parcel·la 385, del municipi de Puig, i de conformitat amb els següents:
  
Antecedents de fet
  
1. S'ha presentat en el Registre d'Entrada de la Comissió Territorial d'Urbanisme de València la documentació relativa a la sol·licitud de declaració d'interés comunitari referida a la instal·lació d'una àrea de servei a la partida de Cebolleta, polígon 162, parcel·la 385, del municipi de Puig. Revisada la documentació presentada, es va requerir l'interessada, amb data 3 de novembre de 1999, perquè procedira a completar-la en els termes de la Llei 4/1992, de 5 de juny, de la Generalitat Valenciana, sobre Sòl No Urbanitzable, i té entrada la documentació complementària amb data 19 de desembre de 2000.
  
2. Amb data 3 de novembre de 1999, es va donar audiència a l'Ajuntament de Puig, a l'efecte d'exposició pública, en el tauler d'anuncis de la corporació local, de la sol·licitud de declaració d'interés comunitari, per a coneixement general, i se sol·licita la seua notificació als propietaris confrontants de la parcel·la. Igualment es requereix l'emissió d'informe municipal en els termes de l'article 16.2 de la Llei 4/1992.
  
3. Admesa a tràmit la sol·licitud, de conformitat amb l'article 13.2 del Decret 77/1996, de 16 d'abril, es va ordenar la seua publicació en el Butlletí Oficial de la Província de València. L'expedient ha sigut objecte del tràmit d'exposició al públic mitjançant un anunci publicat en el Butlletí Oficial de la Província de València número 197, de data 19 d'agost de 2000.
  
Amb data 24 d'abril de 2001 es rep un ofici de l'ajuntament pel qual se certifica el transcurs del termini d'exposició al públic i l'audiència a adjacents. No s'han presentat al·legacions.
  
4. Durant la tramitació de l'expedient s'han sol·licitat informes als següents organismes: Ajuntament de Puig, Conselleria de Medi Ambient, Ajuntament de la Pobla de Farnals, Carreteres del Ministeri de Foment, i es dóna adequada intervenció a la resta d'organismes assenyalats en l'article 18.3 de la Llei 4/1992.
  
En l'expedient consta l'emissió dels informes següents:
  
- Ajuntament de Puig: amb data 24 d'abril de 2001 s'emet en sentit favorable pel tècnic municipal que pondera els aspectes següents:
  
· Incidència en l'ordenació del territori: nul·la, ja que el valor agrícola dels terrenys limítrofs a la carretera és nul i el municipi no preveu cap tipus d'actuació en aquests.
  
· Oportunitat econòmica social: interessant per al municipi per generar ocupació i per suposar un servei.
  
· Incidència en l'estructura del territori: la parcel·la limita amb el vial que separa Puig de la Pobla de Farnals des de l'autopista a la costa, i que no genera més impacte que el de la mateixa carretera; està allunyada de la zona residencial de Puig; l'abocament d'aigües negres s'ha de resoldre mitjançant una depuradora i el posterior abocament a la séquia; el proveïment d'aigua potable i d'energia elèctrica s'haurà de negociar amb les companyies subministradores.
  
· Impacte ambiental: el sòl està classificat com a sòl no urbanitzable objecte de pla especial que delimite la zona de marjal i el grau de protecció d'aquesta; de l'observació directa de la parcel·la es confirma que no es tracta de marjal, ja que està reomplida de terres compactades fins a arribar al nivell de la carretera; està prevista l'ampliació del vial, de 8 a 22 metres, per la qual cosa el propietari cedirà una franja de 14 metres. Així doncs, l'impacte ambiental és nul, encara que s'haurà de redactar l'estudi d'impacte ambiental i tramitar l'autorització de Medi Ambient.
  
· Es proposa un cànon de 2.000.000 de pessetes anuals. El termini proposat és de 30 anys.
  
- Conselleria de Medi Ambient, rebut amb data 1 d'octubre de 2001 en sentit favorable.
  
- Ajuntament de la Pobla de Farnals, rebut amb data 27 de juny de 2001 en sentit desfavorable.
  
- Ministeri de Foment, Servei de Carreteres, rebut amb data 15 de desembre de 1999 en sentit favorable, encara que condicionat.
  
5. La Comissió Informativa de la Comissió Territorial d'Urbanisme de València, en sessió del dia 8 de novembre de 2001, va emetre informe desfavorable en relació amb la sol·licitud de declaració d'interés comunitari per a instal·lació d'una àrea de servei a la partida de Cebolleta, polígon 162, parcel·la 385, del municipi de Puig, promoguda a instàncies de la senyora Teresa Gilabert González.
  
Fonaments de dret
  
1. El present expedient s'ha de resoldre a la llum del que estableixen els articles 8.2 i 16 de la Llei 4/1992, de 5 de juny, de la Generalitat Valenciana, sobre Sòl No Urbanitzable, completat amb l'homologació del Pla General Municipal aprovada definitivament el 21 de desembre de 1999 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable NUPE 10, protecció pla especial (article 8.12, 4.7.5-0), i l'ús és compatible.
  
2. Es tracta d'una activitat terciària per la qual cosa s'ha de tramitar de conformitat amb el que preceptuen els articles 16 i 19.2.d i g) de la Llei 4/1992.
  
3. Es preveu la instal·lació d'una àrea de servei, que comprén oficina, botiga, cafeteria, cuina, serveis, subministrament de carburants, tren de llavat de vehicles i àrees d'aparcament.
  
L'accés rodat s'efectuarà pel camí de la Pobla de Farnals a la platja.
  
El proveïment d'aigua potable s'efectua de la xarxa municipal.
  
L'energia elèctrica se subministrarà per Iberdrola.
  
La recollida i la depuració d'aigües fecals s'efectua a un clarificador de dues fases i les aigües lliures de matèries sòlides s'abocaran a pou drenant; les aigües hidrocarburades es recolliran en un depòsit soterrat de 2.000 litres, amb un separador de greix de tres fases, i una empresa autoritzada recollirà els residus.
  
En relació amb l'impacte ambiental, s'analitzen els possibles impactes i es proposen les corresponents mesures correctores.
  
4. La sol·licitud té un informe favorable de Carreteres de Foment, i es condiciona a presentar el pla de situació actual de N-221.
  
5. La sol·licitud té un informe desfavorable de l'Ajuntament de la Pobla de Farnals, motivat que incideix de forma negativa en la circulació rodada del nucli urbà de la platja d'aquest municipi, atesa la seua delimitació amb l'avinguda del Mar i la proximitat a la confluència amb la principal via d'accés als distints complexos residencials.
  
Des del punt de vista de l'ordenació del territori, amb atenció a la necessitat expressada en l'article 16.2 de la Llei 4/1992, de fonamentar la declaració d'interés comunitari en l'oportunitat i conveniència de la localització proposada, així com en la racional utilització col·lectiva del territori, es considera no convenient autoritzar la implantació de cap activitat terciària, industrial, ni residencial al nord del camí del Mar que assenyala el límit entre els municipis de Puig i la Pobla de Farnals, entre l'antiga A-7 i la costa; vial que hauria de mantenir el caràcter de límit del creixement urbà cap al nord. En tot cas, hauria de ser el pla especial previst en l'homologació del Pla General de Puig el que, amb una visió global i l'objectiu prioritari de protecció de la marjal, establira els usos i les activitats compatibles, així com les condicions concretes de la seua implantació.
  
En aquest sentit, l'informe de la Conselleria de Medi Ambient, si bé diu que no es pot considerar la parcel·la actualment com a marjal, assenyala que en el seu entorn hi ha zona de pastura, jonqueres i saladars característics de les marjals litorals. Amb això, es posa de manifest la necessitat d'abordar l'ordenació de la zona per a garantir la conservació i la potenciació dels seus valors, i evitar comprometre aquestes accions per la implantació puntual d'activitats.
  
6. De conformitat amb el que disposa l'article 18.3 de la Llei 4/1992, de la Generalitat Valenciana, de 5 de juny, sobre Sòl No Urbanitzable, i en l'article 6.d del Decret 77/1996, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a l'aprovació correspon al conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació, i de conformitat amb l'acord de la Comissió Informativa de la Comissió Territorial d'Urbanisme, i l'informe desfavorable de l'Ajuntament de la Pobla de Farnals, resolc:
  
Denegar la sol·licitud de declaració d'interés comunitari formulada per la senyora Teresa Gilabert González per a instal·lació d'una àrea de servei a la partida de Cebolleta, polígon 162, parcel·la 385, en sòl no urbanitzable del municipi de Puig.
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Obres Públiques, Urbanisme i Transports en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que es puga exercitar qualsevol altre recurs que s'estime oportú».